_:nc90679e232d94c7fb57fb7d4a7598958xb0
<http://schema.org/articleBody>
"Nogometni klub Dinamo Schaffhausen u subotu je proslavio svoju 40. obljetnicu. Proslava je u dvorani Reckensaal u švicarskom Thayngenu okupila oko 400 gostiju a zabavljao ih je Tamburaški sastav Begini.\r\n\r\n&nbsp;\r\n\r\nNa samom početku proslave goste je pozdravio predsjednik kluba Milan Medved. Istaknuo je kako je kroz ovih 40 godina bilo jako puno značajnih utakmica i događaja u organizaciji kluba, ali i uspona i padova.\r\n\r\n\r\n\r\n- Ipak, bitno je spomenuti osamostaljenje Dinama 7. listopada 2006.godine. Dinamo je tog dana postao samostalan, nije više bio druga ili treća ekipa nekog kluba, mogao je nastupiti pod svojim imenom. Danas klub ima 3 nogometne momčadi. Seniore aktivne u 3. ligi, aktivne u 5. ligi, a planiramo osnovati i momčad juniora te ćemo nastojati dobiti svoje klupske prostorije - rekao je Medved.\r\n\r\nPozvao je članove da im u toj ambiciji pomognu i pošalju svoju djecu i unuke na nogometne terene.\r\n\r\n- U Schaffhausenu je Dinamo jedini useljenički nogometni klub koji aktivno igra. Talijanske, španjolske i druge momčadi su se ugasile. Neki će reći kako su se integrirali a mi kažemo kako smo se i mi integrirali pa još uspijevamo okupiti mlade ljude. Danas Dinamo ne okuplja samo mlade Hrvate već i druge nacije. Nadamo se da će i ostati tako - rekao je Milan Medved.\r\n\r\nFenix-magazin/MD/Ivan Barišić\r\n\r\n"
<https://fenix-magazin.de/foto-proslava-40-obljetnice-nogometni-klub-dinamo-schaffhausen-na-svojoj-proslavi-okupio-oko-400-gostiju/>